નિરતી પટેલ કહે છે, ખેતીવાડી કેમ્પસમાં આશા દલાલ અને મારાં મમ્મી મણિબહેન મહિલા મંડળ ચલાવતાં હતાં. અમને લોકોને ડાન્સ અને ગરબા કરતાં નિહાળીને નૃત્યના વર્ગો શરૂ કરવાનો તે બન્નેને વિચાર આવ્યો. હું છઠ્ઠા ધોરણમાં હતી ત્યારથી મેં નૃત્ય શીખવાની શરૂઆત કરી હતા. વિનોદ વૈદ્ય પાસેથી બેઝિક ટ્રેનિંગ લીધી. અમેરિકામાં વસતાં પિન્કી મહેતા મારાં ગુરુ છે, જ્યારે વિશારદ-અલંકારની રાધિકા પિલ્લાઈ (ચેન્નઇ) પાસેથી તાલીમ લીધી. 1992માં પાંચ વિદ્યાર્થિનીઓ સાથે એનડીડીબીમાં શરૂઆત કરી અને આજે 150 વિદ્યાર્થિનીઓ તાલીમ લે છે. અત્યાર સુધીમાં બે હજાર વિદ્યાર્થિનીઓએ ડાન્સની તાલીમ લીધી છે.